Návrh VZN vyvesený na úradnej tabuli: 03. 01. 2013

Návrh VZN zvesený z úradnej tabule: 28 .01. 2013

VZN vyvesené na úradnej tabuli: 04. 02. 2013

![C:\Documents and Settings\Work\Desktop\Andrea\Moje dokumenty\Erb obce\images[18].jpg]()

**Všeobecne záväzné nariadenie obce Beniakovce č. 11/ 2013 o určení výšky dotácie na prevádzku a mzdy na dieťa materskej školy a žiaka (dieťa ) navštevujúce centrum voľného času**

 Obec Beniakovce podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov a podľa § 6 ods. 12 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých § 19 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov prijalo toto Všeobecne záväzné nariadenie Obce Beniakovce o **určení výšky dotácie na prevádzku a mzdy na dieťa materskej školy a žiaka (dieťa ) navštevujúce centrum voľného času** .

**Článok 1**

**Základné ustanovenia**

1) Účelom tohto všeobecne záväzného nariadenia je určiť podrobnosti financovania dotácie na žiakov ( detí) do dovŕšenia 15. roku života s trvalým pobytom na území obce Beniakovce.

2) Výšku finančných prostriedkov na mzdy a prevádzku, lehotu predkladania údajov potrebných pre financovanie, termín poskytovania dotácie na prevádzku a mzdy dieťaťa materskej školy, ktorej zriaďovateľom je obec Beniakovce a detí navštevujúce centrum voľného času zriadeného na území obce Beniakovce, alebo centrum voľného času zriadeného na území Slovenskej republiky, ktoré je na základe rozhodnutia Ministerstva školstva, vedy, výskumu a športu SR (ďalej MŠVVaŠ SR) zaradené do siete škôl a školských zariadení Slovenskej republiky.

**Článok 2**

**Vymedzenie pojmov**

1) Dotácia na mzdy je určená na bežné výdavky a zahŕňa výdavky na tarifný plat a príplatky vyplácané pedagogickým a nepedagogickým zamestnancom materskej školy a centra voľného času za podmienok a v rozsahu stanovenom osobitným predpisom; výdavky na poistné hradené zamestnávateľom za pedagogických a nepedagogických zamestnancov školy alebo centra voľného času.

2) Dotácia na prevádzku je určená na bežné výdavky školy a centier voľného času špecifikovaných v článku 1 tohto nariadenia a zahŕňa výdavky za tovary a služby definované Ministerstvom financií SR v rozpočtovej klasifikácii v kategórii 630 – tovary a služby (cestovné náhrady, energie, voda a komunikácie, materiál, dopravné, rutinná a štandardná údržba, nájomné a služby) a v kategórii 642 – transfery jednotlivcom (odstupné, odchodné, nemocenské dávky, členské príspevky).

3) Prijímateľom dotácie pre školu a centrá voľného času špecifikované v článku 1 tohto nariadenia je:

a) Obec Beniakovce za materské školu vo svojej zriaďovateľskej pôsobnosti bez právnej subjektivity.

b)  Centrum voľného času Chrobák, zriadené na území obce a centrá voľného času zriadené na území Slovenskej republiky.

**Článok 3**

**Výška dotácie na prevádzku a mzdy na dieťa materskej školy a dieťa ( žiaka ) navštevujúce centrum voľného času na území Obce Beniakovce a na území Slovenskej republiky.**

1) Objem finančných prostriedkov v rozpočte Obce Beniakovce sa na školu a centrá voľného času rozpisuje podľa počtu detí a žiakov k 15.9. predchádzajúceho kalendárneho roka na základe právoplatného rozhodnutia príslušnej školy a centra voľného času k 15.9 .

2) Ročná výška dotácie na prevádzku a mzdy na dieťa materskej školy, dieťa (žiaka) navštevujúce centrum voľného času pri 100% plnení podielových daní je nasledovná:

|  |  |
| --- | --- |
| **Dieťa, žiak podľa kategórie školy, školského zariadenia** | **Výška dotácie na prevádzku a mzdy na žiaka v €**  |
| Dieťa materskej školy  | 1 343  |
| Dieťa navštevujúce centrum voľného času |  65,23 |

3) Dotácie sú poskytované spravidla mesačne vo výške stanoveného rozpisu a prijatých podielových daní v príslušnom kalendárnom mesiaci.

**Článok 4**

**Použitie dotácie na prevádzku a mzdy na dieťa materskej školy v zriaďovateľskej pôsobnosti a dieťa ( žiaka) navštevujúce centrum voľného času**

1) Prijímateľ dotácie je oprávnený pridelené finančné prostriedky použiť len na mzdy pedagogických a nepedagogických zamestnancov a prevádzku školy a centra voľného času. Použité finančné prostriedky musia byť vynaložené hospodárne, efektívne, účinne a účelne.

2) Dotáciu možno použiť do konca bežného rozpočtového roka. Podlieha povinnému ročnému zúčtovaniu s rozpočtom obce Beniakovce .

3) V prípade, že dotácia nebude vyčerpaná do 31.12., je prijímateľ povinný nevyčerpanú časť dotácie vrátiť späť na účet obce do 31.12. aktuálneho kalendárneho roka.

4) Ak prijímateľ dotácie ukončí svoju činnosť v priebehu kalendárneho roka, je povinný zúčtovať poskytnutú dotáciu najneskôr v lehote 30 dní od ukončenia činnosti a v tomto termíne aj odviesť nevyčerpané finančné prostriedky na účet obce Beniakovce.

5) Pri nedodržaní pravidiel a podmienok použitia dotácie na mzdy a prevádzku bude Obec Beniakovce postupovať v zmysle osobitných predpisov.

6) Ročná výška dotácie je vždy závislá od skutočnej výšky obcou prijatých podielových daní zo štátneho rozpočtu. V prípade poskytnutia podielových daní Obci Beniakovce v sume nižšej ako 100% z priznanej výšky podielových daní v príslušnom kalendárnom roku, sa príjemcom dotácie podľa Čl. 3 tohto VZN zníži jej výška o túto sumu rovnakým percentuálnym podielom, ktorej konečná úprava sa vykoná v mesiaci december príslušného kalendárneho roka.

**Článok 5**

**Kontrola použitia dotácie**

1) Finančnú kontrolu na úseku hospodárenia s finančnými prostriedkami pridelenými podľa tohto VZN vykonáva obec prostredníctvom hlavného kontrolóra obce.

2) Prijímateľ dotácie na mzdy a prevádzku školy a centra voľného času je povinný predložiť všetky doklady, preukazujúce hospodárne, efektívne, účelné a účinné vynaloženie pridelených finančných prostriedkov.

**Článok 6**

**Termín, spôsob poskytnutia dotácie**

**1) Obec poskytne príjemcovi podľa článku 2 dotáciu na základe zmluvy o poskytnutí dotácie uzatvorenou medzi obcou Beniakovce a centrom voľného času.**

**2) Žiadosť o ročnú dotáciu na mzdy, odvody a prevádzku centra voľného času predkladá zriaďovateľ centra voľného času, ktorý je povinný predložiť zoznam detí s ich dátumom narodenia a adresou trvalého bydliska, fotokópiu rozhodnutia o prijatí dieťaťa do centra voľného času na príslušný školský rok, fotokópiu zriaďovateľskej listiny, rozhodnutie Ministerstva školstva o zaradení centra voľného času do siete škôl a školských zariadení.**

**3) Obec poskytne príjemcovi dotáciu do posledného dňa príslušného mesiaca v percentuálnom podiele na základe poukázaných podielových daní.**

**4) Zriaďovateľ centra voľného času predloží údaje o počte detí najneskôr do 30.10. príslušného školského roka v ktorej žiada o dotáciu. Tieto údaje o počte detí navštevujúce centrum voľného času aktualizuje v danom školskom roku k 15.januáru, 15.aprílu a k  15. júnu príslušného roka.**

**5) Dotáciu na dieťa s trvalým pobytom na území obce Beniakovce nie je možné deliť medzi viaceré centrá voľného času, obec poskytne dotáciu v plnej výške centru voľného času, ktoré o dotáciu požiada ako prvé.**

**Článok 7**

**Záverečné ustanovenia**

1) Toto všeobecne záväzné nariadenie bolo schválené uznesením Obecného zastupiteľstva v Beniakovciach dňa 01. 02. 2013 .

2) Všeobecne záväzné nariadenie obce nadobúda účinnosť 15-tym dňom od jeho vyvesenia na úradnej tabuli obce.

 Ing. Miroslav Halás
 starosta obce